निगम कर्मचारी और उसके भाइयों ने ही बना रखा था बाड़ा, निगम ने किया ध्वस्त
यहां परेशानी सुन पसीजे अधिकारी
जहां बाड़ा था वहां मिली गृहस्थी
मिल क्षेत्र में लगातार दूसरे दिन शुक्रवार को पशुपालकों पर निगम, प्रशासन और पुलिस ने कार्रवाई की। सबसे बड़ी कार्रवाई नंदा नगर की गली नंबर 26 में हुई। यहां निगम कर्मचारी चंद्रशेखर गुर्जर और उसके चार भाइयों का बाड़ा था। इसके बावजूद ये सड़क पर ही पशु बांधते थे। अवैध मकान भी बना रखा था। नाइट्रावेट का नशा करते थे। इनकी गुंडागर्दी से आसपास के रहवासी परेशान थे। कई बार इनकी शिकायत भी हुई।
शुक्रवार सुबह जैसे ही अवैध निर्माण तोड़ने के लिए टीम इनके यहां पहुंची तो चंद्रशेखर बोला- मैं निगम में ही काम करता हूं। पुलिस अधिकारियों ने कहा कि हट जाओ, वरना निगम की नौकरी से भी जाओगे। अंतत: उसका बाड़ा औप अवैध मकान ध्वस्त कर दिया। कार्रवाई का मुआयना करने के लिए कलेक्टर पी. नरहरि और डीआईजी हरिनारायणचारी मिश्र भी पहुंचे।
अपर आयुक्त देवेंद्र सिंह ने बताया कि टीम सुबह साढ़े 9 बजे सबसे पहले कबीटखेड़ी पहुंची। यहां कुछ छोटे-बड़े कुछ बाड़े तोड़े। इसके बाद भमोरी में सड़क किनारे बने झोपड़े हटाए गए। यह झोपड़े गड़रिया-लोहार प्रजाति के थे और आरोप था कि यह लोग पशुओं की निगरानी करते हैं। इसके बाद टीम ने नंदा नगर में कार्रवाई की।
निगम-प्रशासन की टीम ने न्यू देवास रोड पर भमोरी में सड़क किनारे बने अवैध झोपड़े भी हटा दिए । ये गड़रिया-लोहारों के थे और लंबे समय से यहां जमे थे। - फोटो: कमलेश ठाकुर
टीम मालवा मिल गेट के पास बने एक मकान पर पहुंची। गोलू यादव नामक व्यक्ति के इस मकान में महिलाएं थीं। विधवा मां का कहना था कि हमारे घर में दो गाय थीं, जो दान कर दी। कमाने वाला कोई नहीं है। मकान टूट जाएगा तो कहां रहेंगे। अफसरों ने चर्चा के बाद सिर्फ ऊपरी हिस्सा तोड़ा, बाकी छोड़ दिया।
टीम शिवाजी नगर तीन दिन पहले जहां बाड़ा था, वहां गृहस्थी बसी मिली। सामान खाली करवाकर उसे भी तोड़ दिया। मालवा मिल कब्रिस्तान के पास जीवन की फैल में एक मकान और कब्रिस्तान के पास बने एक कोंदवाड़े को भी ध्वस्त किया।
नंदा नगर की गली नंबर 26 पर निगमकर्मी के यहां हुई कार्रवाई के दौरान स्थिति देखने के लिए कलेक्टर नरहरि और डीआईजी मिश्र भी पहुंचे।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva